You threw a whole bottle of boza..?! Blasphemy ! You will be severely punished for this outrage: Bulgarian.

Каролинка, сега е време да си вземеш английско - български българско - английския речник и да си превеждаш думичка по думичка: ваканцията свърши! От година и повече си в България - трябва да проговориш, мила, трудно ще е отначало, но после ще почнеш да сънуваш на български. Повтаряй след мен:
Аз съм Каролинка и обичам
българските планини зелени,
макар американка,
българка да се наричам -
първа радост е за мене.
Аз съм Каролинка и свободна,
в край свободен аз живея,
всичко българско и родно
любя, тача и милея.
Аз съм българка и расна
в дни велики, в славно време,
щерка съм на земя прекрасна,
щерка съм на юнашко племе.
Някои корекции са направени специално заради теб, но като цяло стихотворението е познато на всеки един българин, които е завършил първи клас успешно. Под игото може да не го четеш, но Железният светилник може да се пробваш да го прочетеш, пък белким разбереш нещо. Тютюн също, Песента на колелетата, Диви разкази, Шумки от габър, Между пустинята и живота - едни хубави, увлекателни книги, които може да ти дадат представа за българския език и начин на мислене. Movies: Козият рог, Време разделно (само ако имаш силна воля, доста тежък филм, но все пак хубав), Крадецът на праскови, Момчето си отива, Куче в чекмедже, Васко да Гама от село Рупча, Вчера, Граница, Капитан Петко Войвода. За капак отиваш до Етъра и Карлово (Къща - музей Васил Левски). След тази изнурителна и тежка подготовка, може да се окаже че си 99% натурализирана и интегрирана в българщината и българското, което те изключва от редиците на експатриатите, и можеш да се чувстваш изцяло в свои води в България. А ако се научиш да готвиш лозови сарми, пълнени чушки и боб - яхния, тогава просто ще си безценна и не знам как ще те опазят от всичките ергени, които ще спят пред вратата ти.
Шегувам се, разбира се, радвай се на лятното време, зарежи София и отиди до нос Калиакра.
Успех в работата и в българския!